
Močno deževje je povzročilo tudi precej škode na Dolenjskem in v Posavju. Najhuje je bilo ponoči v trebanjski občini, kjer so pritoki in sam potok Temenica poplavili več stanovanjskih hiš in gospodarskih objektov. Še največ okrog deset v naselju Šentlovrenc, v njegovi neposredni bližini pa se je sprožil tudi zemeljski plaz na cesti Šentlovrenc - Dolga njiva. Gasilcem  in članom civilne zaščite je uspelo preprečiti najhujše, zjutraj pa je nivo vode začel upadati. Obilna voda je zalila tudi precej hiš v Žužemberku in bližnjih vaseh, narasla Krka ogroža naselja ob njej, prav tako pa tudi Sava v Posavju, kjer še ni prišlo do večje škode. Ker pa je ravno zdaj začelo spet močno deževati in ker napovedujejo obilne padavine, se je za bati, da bodo narasle reke povzročale škodo tudi nocoj in v prihodnjih dneh. �

